Dieretuin skep werk vir 5 met herwinning | Netwerk24
Was dit daardie omstrede voetfout-beslissing? Was dit haar geswikte enkel?.
Die Nasionale Dieretuin het verlede week ’n herwinningsprojek van stapel gestuur. Die projek word met die hulp van die herwinningsmaatskappy Petco aangepak en is gemik daarop om werk te skep en die dieretuin skoon te hou.
“Ons is nog aan die beginfase van ons omgewingsprojekte, maar ons hoop om met hierdie projek die vullis-hiërargie van ‘verminder, hergebruik en herwin’ te implementeer,” sê Marcel Singh, waarnemende bestuurder vir kommersiële en sake-ontwikkeling by die dieretuin.
“Ons wil ook ons groenvoetspoor vergroot.”
Vyf Pretorianers wat voorheen werkloos was, is opgelei om herwinbare materiaal in te samel en te sorteer. Petco is al sedert 2015 by herwinning in die dieretuin betrokke.
“Die dieretuin se jongste projek skep die ideale platform om in die openbare omgewing ’n verskil te maak,” sê Cheri Scholtz, hoof van Petco. “As ons vullis uit stortingsterreine kan hou, dra ons inderwaarheid tot die ekonomie by.”
Té veel rommel val van die wa af
Herwinning vanaf Julie vir hele metro verpligtend